'''Præsidentvalg''' i [[USA]] afgør, hvem der bliver landets [[Amerikanske præsidenter|præsident]] og [[Amerikanske vicepræsidenter|vicepræsident]]. Præsidentvalget er indirekte, da de registrerede vælgere i hver [[delstat]] (samt [[Washington D.C.]]) stemmer om, hvem delstatens [[delegeret|delegerede]] i [[Valgmandskollegiet (USA)|valgmandskollegiet]] skal stemme på. [[Valgsystem]]et tager ikke højde for, hvor stor sejren bliver, dvs. at en stat tæller lige meget, om den vindes med 51 % af stemmerne, eller om den vindes med 100% af stemmerne, dog fordeles de delegerede anderledes i [[Maine]] og [[Nebraska]]. Hver delstat har et antal delegerede, som tilsvarer dens repræsentation i [[Kongressen (USA)|Kongressen]] (Washington D.C. har tre delegerede). Antal delegerede for hver stat bliver afgjort ud fra statens indbyggertal, da antallet af repræsentanter afgøres af indbyggertallet.
Politik Politiske_valg